ประกาศกระทรวงสาธารณสุขเรื่อง ค่าใช้จ่ายที่จะจัดเก็บจากผู้ยื่นคําขอในกระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยาพ.ศ. 2565--------------------------------------โดยที่เป็นการสมควรปรับปรุงการกําหนดค่าใช้จ่ายที่จะจัดเก็บในกระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา ตามคําสั่งหัวหน้าคณะรักษาความสงบแห่งชาติ ที่ 77/2559 ลงวันที่ 27 ธันวาคม พุทธศักราช 2559 เรื่องการเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพอาศัยอํานาจตามความในข้อ 4 วรรคหนึ่ง (3) และวรรคสาม แห่งคําสั่งหัวหน้าคณะรักษาความสงบแห่งชาติ ที่ 77/2559 ลงวันที่ 27 ธันวาคม พุทธศักราช 2559 เรื่อง การเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพ รัฐมนตรีว่าการกระทรวงสาธารณสุขโดยคําแนะนําของคณะกรรมการวัตถุอันตราย ตามพระราชบัญญัติวัตถุอันตราย พ.ศ. 2535 และที่แก้ไขเพิ่มเติม ในการประชุมครั้งที่ 5-1/2565 เมื่อวันที่ 17 พฤษภาคม พ.ศ. 2565 จึงออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข เรื่อง ค่าใช้จ่ายที่จะจัดเก็บจากผู้ยื่นคําขอในกระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา พ.ศ. 2560 ลงวันที่ 26 กรกฎาคม พ.ศ. 2560ข้อ ๒ กําหนดค่าใช้จ่ายที่จะจัดเก็บจากผู้ยื่นคําขอในกระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา ทั้งในกระบวนการพิจารณาอนุญาตของส่วนกลางและส่วนภูมิภาค ตามบัญชีที่แนบท้ายประกาศนี้ข้อ ๓ ให้ผู้ยื่นคําขอในกระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา ได้รับการยกเว้นค่าใช้จ่ายที่จะจัดเก็บ ดังต่อไปนี้(1) ค่าใช้จ่ายทั้งหมดตามบัญชีที่แนบท้ายประกาศนี้ ให้แก่โครงการพระราชดําริ หรือโครงการอันเนื่องมาจากพระราชดําริ และวิสาหกิจชุมชนตามกฎหมายว่าด้วยการส่งเสริมวิสาหกิจชุมชน(2) ค่าใช้จ่ายในการประเมินเอกสารทางวิชาการตามคําขอแจ้งข้อเท็จจริงเกี่ยวกับวัตถุอันตรายชนิดที่ 1 และคําขอแจ้งข้อเท็จจริงเพิ่มเติมเพื่อเปลี่ยนแปลงรายการในการแจ้งข้อเท็จจริงเกี่ยวกับวัตถุอันตรายชนิดที่ 1 ตามข้อ 1.4 ในบัญชี 2 ที่แนบท้ายประกาศนี้ ให้แก่วิสาหกิจรายย่อยตามกฎหมายว่าด้วยการส่งเสริมวิสาหกิจขนาดกลางและขนาดย่อมข้อ ๔ ให้ผู้ได้รับใบแจ้งข้อเท็จจริงเกี่ยวกับวัตถุอันตรายชนิดที่ 1 ผู้ได้รับใบสําคัญการขึ้นทะเบียนวัตถุอันตราย ผู้ได้รับใบอนุญาตผลิต นําเข้า ส่งออก หรือมีไว้ในครอบครองซึ่งวัตถุอันตรายชนิดที่ 3 หรือผู้ได้รับหนังสือรับรองมาตรฐานวิธีการที่ดีในการผลิตวัตถุอันตราย ซึ่งต้องแก้ไขรายการอันเนื่องมาจากกฎหมาย คําสั่ง หรือการกระทําของเจ้าหน้าที่หรือหน่วยงานของรัฐ ได้รับการยกเว้นค่าใช้จ่ายที่จะจัดเก็บทั้งหมดตามบัญชีแนบท้ายประกาศนี้ข้อ ๕ บรรดาคําขอ หรือกระบวนการพิจารณาอนุญาตผลิตภัณฑ์วัตถุอันตรายที่ได้ยื่นไว้ก่อนวันที่ประกาศนี้ใช้บังคับและยังอยู่ในระหว่างการพิจารณาตามประกาศกระทรวงสาธารณสุข เรื่องค่าใช้จ่ายที่จะจัดเก็บจากผู้ยื่นคําขอในกระบวนการพิจารณาอนุญาตผลิตภัณฑ์วัตถุอันตรายในความรับผิดชอบของสํานักงานคณะกรรมการอาหารและยา พ.ศ. 2560 ลงวันที่ 26 กรกฎาคม พ.ศ. 2560 ให้ถือว่าเป็นคําขอ หรือกระบวนการพิจารณาอนุญาตผลิตภัณฑ์วัตถุอันตรายตามประกาศนี้ในกรณีที่คําขอ หรือกระบวนการพิจารณาอนุญาตผลิตภัณฑ์วัตถุอันตรายใดมีค่าใช้จ่ายที่จะจัดเก็บจากผู้ยื่นคําขอแตกต่างไปจากประกาศนี้ ให้พนักงานเจ้าหน้าที่มีอํานาจดําเนินการตามประกาศนี้ในส่วนที่เป็นคุณแก่ผู้ยื่นคําขอข้อ ๖ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 29 กันยายน พ.ศ. 2565 สาธิต ปิตุเตชะ รัฐมนตรีช่วยว่าการกระทรวงสาธารณสุข ปฏิบัติราชการแทน รัฐมนตรีว่าการกระทรวงสาธารณสุข